Schnewlin (Adelsgeschlecht)

D Familie **Schnewlin**, au *Snewlin* oder *Snewelin*, isch e sidditsch Patriziergschlecht vu Friburg gsii un aini vu de iiflussriichschte Familie im Brisgau.

## Gschicht
D Herre Schnewlin sin s eltscht Friburger Patriziergschlecht. S isch e witt verzwiigti Familie mit 14 Linie gsii, wu im Ruum Friburg im Brisgau umfangriichi Lechegieter ghet het.

Im Stritt vu dr Habsburger gege d Aidgnosse hän d Herre Schnewlin bi de Schlacht bi Sempach uf de Sitte vu dr Habsburger kämpft. Dodebii sin schins drei, villicht sogar vier Verdretter vum Gschlecht gfalle. D Wappe vu de Gfallene sin no hite in de Schlachtkapell Sempach z sehne („*Her Thomann vo Berenlapp*“ un „*Dietrich un Hans Schnewelii*“).

Zum erschte Mol wird d Familie Snewlin in ere Ziigelischte vum 01. Mai 1215 gnennt: „cunradus Snewli, frater eius hermannus“*. Anne 1220 wird de Konrad as *„Chonradus Sneuwelinus scultetus“* as e Schultheiß vu de Stadt Friburg gnennt.

De letschte Spross vu de Familie Schnewlin isch uf em [[Alter Friedhof (Freiburg im Breisgau)|Alte Fridhof]] beigsetzt wore.

== Linie vum Gschlecht ==
* *Schnewlin vu Schneuburg*, di eltscht Linie vu de Familie, des ergit sich us re Urkund vu 1674, wu vum Kaiser Leopold an de Freiherr Wolfgang Wilhelm Bernlapp vu Bollschwiil gange isch. Us ihre goht firi, dass es d Familie sitt 1070 git un sich in 14 Näscht glideret het. S isch nit aidittig noogwise, wel vu de baide Schlesser, d [[Schneeburg]] bi [[Ebringen|Ebringe]] oder di [[Wilde Schneeburg|Wild Schneeburg]] bi [[Oberried (Breisgau)|Oberried]] de Stammsitz isch.
* *Schnewlin von Landeck* (au Landegg), wu anne 1314 vum Markgrof [[Heinrich III. von Baden-Hachberg|Heinrich III. vu Hachberg]] d Erlaubnis kriegt het, d [[Burg Landeck (Baden)|Burg Landeck]] z baue.
* *Schnewlin von Bernlapp* (au Berenlapp oder Bärenlapp). Die hän 1327 s Dorf [[Gundelfingen|Gundelfinge]] kauft, mit de Burg un em Dorf [[Zähringen (Freiburg)|Zähringe]] un sin dno in de [[Burg Zähringen (Freiburg)|Burg Zähringe]] gwohnt. Si hän au ne Burgermaischter vu Friburg gstellt.
* *Schnewlin vu Bollschwiil*, wu ihre Sitz z [[Bollschweil|Bollschwiil]] ghet hän un no dr Zersterig vu dr Wasserburg dr Sitz uf Ellighofe verlait hän.
* *Schnewlin vu Kollman*, wu ihre Stammsitz in de Wilde Schneeburg, des isch noogwise dur e Urdail vu 1315, wu d Stadt Friburg alle zuegfiegte Schäde an de Burg het mieße ersetze.
* *Schnewlin vu Wiiler*, noch em glichnamige Ort bi dr Stadt Emmendinge, hite ne Wieschtig. Des Leche isch im 17. Johrhundert an s Huus vu Kageneck gange.
* *Schnewlin im Hof*, wu ihre Sitz z Friburg un dr Beiname *vu Friburg* ghet hän.
* *Konrad Schnewlin Kotz*. Lecheherr im [[Buchenbach|Buechenbacher Dal]] un Lecheherr in dr [[Vorderösterreich|vordereschtriichische]] Herrschaft Schwarzeberg.
* *Schnewlin von Wiger* (au Weiher) mit ihrem Stammhuus z Weyher (Wiger) bi dr Stadt Emmendinge, hite ne Wieschtig. Zu ihrem Bsitz hän au d Ortschafte [[Ballrechten-Dottingen|Ballrechte un Dottige]] ghert.
* *Schnewlin vu Wißneck*, hän ihre Sitz z [[Burg Wiesneck|Wiesneck]] ghet, wu si 1320 vum Turner vu Friburg kauft hän, 1322 hän si Hasala ([[Haslach (Freiburg)|Hasle]]) kauft, wu si deno 1329 an s Kloster St. Märge ibergää hän. Us Urkunde goht firi, dass ihne Wiesneck bis 1450 nur zur Helfti ghert het, di ander Helfti hän si 1450 vum Engelhart vu Blumeneck kauft.
* *Johann Snewlin de Gresser* (†1347), Burgermaischter vu Friburg, Stifter vum Annealtar (1364), vum Schnewlin-Altar (1479) vu de Schnewlin-Kapelle (1528) im [[Freiburger Münster|Friburger Minschter]]
* Fir die vier schnewlinische Hiiser lige kaini aigeständige Urkunge vor: *Schnewlin von Wißwihl*, *Schnewlin von Kranzenau*, *Schnewlin Kung*, *Schnewlin zur Tanne*, us däne Hiiser sin awer vil Schultusse, Burgermaischter un Rotsherre kumme.

== Burge ==
* [[Schneeburg]]
* [[Wilde Schneeburg]]
* [[Ruine Birchiburg|Birchiburg]]
* [[Burg Landeck (Baden)|Burg Landeck]]
* [[Burg Wiesneck]]

== Literatur un Quelle ==
* 
* [http://digi.ub.uni-heidelberg.de/diglit/kindlervonknobloch1898ga?sid=51247127bbfc87ad2807e2d8615eaca5 *Julius Kindler von Knobloch, Oberbadisches Geschlechterbuch, Heidelberg, 1898''] 
* Der Aufstieg der Familie Snewlin
* Geschichte der K. K. Vorderöstereichischen Staaten, Erster Teil, Fürstliches Reichsstift St. Blasi. 1790, 

## Fueßnote